Správa zo zahraničnej pracovnej cesty 

1. Účastník ZPC:
Ing. Jana Rovňanová, hlavný štátny radca odboru štátnej a európskej politiky vo vede a technike Sekcie vedy a techniky MŠVVaŠ SR
Kontaktné údaje: Stromová 1
                            813 30 Bratislava
Tel. 59 374 751
e-mail: jana.rovnanova@minedu.sk

2. Zahraničná pracovná cesta:
Štát: Belgicko
Mesto: Brusel
Vykonaná v dňoch: 27.10.-28.10.2013
Názov prijímajúcej organizácie: 
Rada EÚ
Rue de la Loi/Wetstraat 175
BE-1048 Brusel
Účel cesty: 
Účasť na rokovaní Pracovnej skupiny Rady EÚ pre výskum (ďalej len pracovná skupina) 
Spôsob jej financovania (cestovné, pobytové náklady, iné výdavky):
Cestovné náklady: hradené z Finančnej obálky MF SR
Pobytové náklady: hradené MŠVVaŠ SR

3. Rámcový program pobytu:

27. 10. 2013   Odchod z Bratislavy na Schwechat, odlet zo Schwechatu do Belgicka
28.10. 2013    Odlet z Bruselu, prílet na Schwechat, príchod do Bratislavy

4. Stručný priebeh podujatia a rokovaní:
Hlavnou témou pracovnej skupiny bolo pokračovanie preskúmania návrhov partnerských dohôd v súvislosti s druhou generáciou Spoločných technologických iniciatív (Joint Technology Iniciatives – JTIs) podľa článku 185 ( a 188) a čl.187 Zmluvy o EÚ.
Pokračovalo sa v diskusii k návrhu Európskej komisie (EK) pre program EURATOM a ITER.

Jednotlivé body programu pracovnej skupiny:

•	Návrhy partnerských dohôd spoločných podnikov EDCTP – Klinické skúšky (European and Developing Countries Clinical Trials Partnership, IMI- Inovatívna medicína (Innovative Medicines Initiative), ECSEL (Electronic Components and Systems for European Leadership), FCH-palivové články a vodík (Fuel cells and Hydrogen). (Dokument CM4914/13)

•	Odporúčanie Rozhodnutia Rady autorizujúce otvorenie negociácií k dohode pre výskumnú a technologickú spoluprácu medzi EÚ, ERATOM a Švajčiarskou federáciou k Horizontu 2020 –Rámcového programu pre výskum a inovácie na roky 2014-2020 a výskumný a tréningový program pre EURATOM(2014-2018) doplňujúci Horizont 2020 a regulujúci účasť Švajčiarska v projekte ITER na roky 2014-2020. (Dokument 15123/13)
•	Návrh Nariadenia Rady k výskumnému a tréningovému programu EURATOM 2014-2018 dopĺňajúci Horizont 2020-Rámcový program pre výskum a inovácie. (Dokument 15068/13)
•	Rôzne

K  „Návrhu partnerských dohôd spoločných podnikov EDCTP – Klinické skúšky(European and Developing Countries Clinical Trials Partnership, IMI- Inovatívna medicína (Innovative Medicines Initiative), ECSEL (Electronic Components and Systems for European Leadership), FCH-palivové články a vodík (Fuel cells and Hydrogen) 
Spoločné technologické iniciatívy (JTIs- sú jednou z foriem verejno-súkromného partnerstva) predstavujú nástroje podpory formovania dlhodobých strategických partnerstiev verejného výskumného a podnikateľského sektoru pre podporu výskumných, vývojových a inovačných aktivít. JTIs koncept vychádza z „European Economic Recovery Plan“za účelom stimulácie navýšenia výdavkov súkromného sektora do vedy, výskumu a inovácií. JTIs nadväzujú na činnosť Európskych technologických platforiem(ETP) a implementujú strategické výskumné agendy definované kľúčovými účastníkmi inovačného cyklu v spolupráci s EK. Z dôvodu implementácie JTI bolo založených prvých 5 spoločných podnikov(JU-Joint Undertaking):

1 ECSEL 
2.IMI
3.FCH
4.Clean Sky 2
5.Bio-based Industry (BBI)

JUs sú nezávislé právne subjekty, predstavujú návrh právneho rámca zriadenia iniciatív implementovaných na základe čl.187 Zmluvy o fungovaní EÚ (TFEU) v rámcovom programe Horizont 2020. Tvoria tzv. Inovatívny balíček ( Innovative Investment Package), balíček návrhov týkajúci sa investovania do inovácií.
Členmi JUs sú EK, medzinárodné priemyslová asociácie združujúce podniky, výskumné organizácie, členské štáty.

V súvislosti s národnými výskumnými programami boli zriadené verejno-verejné partnerstvá s členskými štátmi podľa čl.185 Zmluvy na spoločnú realizáciu národných programov, čím vznikli 4 JTIs ( piaty ITER):

1.AAL ( Ambient Assistent Living)
2.EDCPT( klinické skúšky pre africké krajiny)
3.EMPIR ( metrológia)
4.podpora malých a stredných podnikov vykonávajúcich výskum –EUROSTARS

K  návrhu partnerských dohôd spoločných podnikov EDCTP, IMI, ECSEL a FCH boli pripomienky členských štátov minimálne. Predsedníctvo Litvy ( LT PRES) už uzatvára texty pred rokovaním COREPERu. Pripomienky je potrebné zaslať do 29.10.2013.

K odporúčaniu Rozhodnutia Rady autorizujúce otvorenie negociácií k dohode pre výskumnú a technologickú spoluprácu medzi EÚ, ERATOM a Švajčiarskou federáciou k Horizontu 2020 –Rámcového programu pre výskum a inovácie na roky 2014-2020 a výskumný a tréningový program pre EURATOM(2014-2018) doplňujúci Horizont 2020 a regulujúci účasť Švajčiarska v projekte ITER na roky 2014-2020.

Návrh zahŕňa množstvo zjednodušení a prvý krát má ITER zaistenú podporu nie na 5, ale 7 rokov. ITER nie je súčasťou Horizontu 2020 v súvislosti s MMF(Multiannual Financial Framework), je osobitnou kapitolou MMF.

K návrhu Nariadenia Rady k výskumnému a tréningovému programu EURATOM 2014-2018 dopĺňajúci Horizont 2020-Rámcový program pre výskum a inovácie.

EK navrhla zmeniť položky rozpočtu v čl.4 v prospech JRC na jadrový výskum o 40 mil.eur a na jadrové štepenie o 8 mil. eur ,
Slovensko návrh podporilo a taktiež návrh Belgicka, aby v rámci ERC ( European Research Council) grantov bolo možné podporiť projekty výskumu v oblasti jadrovej energetiky.

K rôznemu :

-	EK zaslala odpovede na cca 40 otázok členských štátov
-	Holandsko požiadalo EK o viac informácií z expertnej skupiny k Modelovej grantovej dohode
-	12.11.2013 sa uskutoční spoločná pracovná skupina pre výskum a energetiku k SET plánu
 
5. Odporúčané závery:

EK urgovala členské štáty, aby odpovedali na listy GR DG Research and Innovation k otázke kofinancovania v Spoločných technologických iniciatívach.
Slovenská republika dňa 4.10.2013 zaslala požiadavku na zapojenie sa do programu EUROSTARS 2 a zaviazala sa k finančnému príspevku na účasť na obdobie rokov 2014-2020 vo výške 500 tis. EUR.
Taktiež sa pripravuje požiadavka na účasť v JTI ECSEL a EMPIR.

6. Prehľad prinesenej dokumentácie a miesto jej uloženia
Dokumentácia z podujatia je uložená na Sekcii vedy a techniky MŠVVaŠ SR, kde je na požiadanie k dispozícii.

7. Osobitne vyhodnotený očakávaný prínos ZPC
Oboznámenie sa s návrhmi partnerských dohôd v súvislosti s druhou generáciou Spoločných technologických iniciatív a možnosť zúčastniť sa v niektorých z nich je pre SR prínosné.

8. Spôsob zverejnenia výsledkov ZPC, prenos získaných informácií
Správa bude zverejnená na webovom sídle MŠVVaŠ SR: www.minedu.sk.

Súhlasím so zverejnením správy na internete.

Správu vypracoval: Jana Rovňanová
Dátum: 30.11.2013
Správu schválil: Ing. Róbert Szabó PhDr., generálny riaditeľ, Sekcia vedy a techniky
                            MŠVVaŠ SR